Lough Bane

Lough Bane (irsk: An Loch Bán)«An Loch Bán / Lough Bane», Placenames Database of Ireland er en innsjø (lough/loch) på grensa mellom grevskapene Meath og Westmeath i Irland. Grensa mellom de to grevskapene går fra øst til vest, gjennom midten av innsjøen. Lough Bane ligger omtrent 10 km fra byen Oldcastle i grevskapet Meath.«Lough Bane and Lough Glass SAC». National Parks and Wildlife Service (Ireland). 2013 «A Reference Based Typology and Ecological Assessment System for Irish Lakes» (PDF). Environmental Protection Agency (Ireland). 2006. s. 16.

Lough Bane utgjør en del av et spesielt viktig verneområde. Innsjøen er den største av tre innsjøer innenfor dette verneområdet, de andre er Lough Glass og Lough Glass North. Motorsport er forbudt på Lough Bane. 

 Hydrologi 
Lough Bane er en del av elven Boyne nedslagsfelt. Innsjøen renner ut til elven Deel ved innsjøens sørøstlige ende. Maksimal innsjødybde er 16 m.«Fish Stock Survey of Lough Bane» (PDF). Inland Fisheries Ireland. Juli 2016. Innsjøen er oligotrof (næringsfattig), og anses som sårbar for forurensning (fra blant annet gjødsel og avføring fra tamdyr) ettersom den er omgitt av beitemark i en dal.

Lough Bane leverer vann til byene Kells og Oldcastle. Fra og med 2018 leverte Lough Banes behandlingsanlegg 2 500 000 liter vann per dag. En tørke i 2018 førte til at innsjøen registrerte sitt laveste nivå på over 30 år.Melia, Paul (26. januar 2019): «Water supply for 70,000 still 'below normal' after drought», Irish Independent Fallende vannstand har eksponert lag med mergel (en form for kalkstein) langs innsjøens bredder.

 Naturhistorie 
De fiskeartene i Lough Bane er blant annet abbor, ørret, regnbueørret, gjedde, nipigget stingsild og den kritisk truede ålen. Abbor er den dominerende fiskearten. Begge ørretartene er satt ut av den lkale sportsfiskeforeningen Lough Bane Angling Association. En bestand av hvitkloret kreps (Austropotamobius pallipes) ble erklært utdødd ved innsjøen i 1986. Fuglelivet ved Lough Bane består av dvergdykker, storskarv, vipe, storspove og enkeltbekkasin.

Vannet har en rekke arter av kransalger: Chara rudis, Chara curta, Chara globularis og Chara contraria. Slike sunne økosystemer med alger er stadig mer sjeldne. Strandvegetasjon består av våtmarksartene sjøsivaks, blåknapp, og mjødurt. Trearter langs kystlinjen omfatter bøk, kristtorn og hassel.

 Referanser 

 Eksterne lenker 
 Informasjon, lover og lignende, Westmeath County Council
 Ordenance Survey of Ireland (Map no.42)

Kategori:Westmeath
Kategori:Meath
Bane